Държавен вестник, бр. 6, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  6
2. пълната вероятност за мощностен дефицит 
е: Idef = Fz(0);
3. коефициентът на енергийна адекватност 
е: Kr = 1 – Idef.
Коефициентът K r за цялата година се из-
числява като средна стойност на определения 
коефициент поотделно за трите изчислителни 
условия. Прилага се итерационен метод, като 
се добавят или изваждат генераторни блокове с 
техните реални коефициенти на готовност;
4. количеството недоставена електроенергия 
се определя чрез:
където Т е дължината на разглеждания пе-
риод, h;
5. стойностите на студения резерв се изчис-
ляват като разлика между разполагаемостта, 
съответстваща на средния коефициент K r, и 
очаквания прогнозен средночасов товар.
Въз основа на горните изчисления до 15 август 
на текущата година операторът на електропре-
носната мрежа предлага проект, а до 30 август 
министърът на икономиката и енергетиката 
издава заповед за задължителните показатели 
по чл. 4, ал. 2, т. 4 ЗЕ за следващата календарна 
година.
Чл. 82. Предварителното планиране на годиш-
ните разполагаемости и на годишните престои 
на производствените агрегати се извършват по 
следната процедура:
1. на основата на годишната прогноза на по-
треблението в страната, на сключените договори 
и на планирания студен резерв до 15 септември 
на текущата година операторът на електропре-
носната мрежа изпраща на производителите, 
ползватели на преносната мрежа, прогнозни 
данни за разполагаемост през следващата ка-
лендарна година;
2. всички производители, присъединени към 
преносната мрежа, изпращат на ЕСО до 30 сеп-
тември на текущата година обосновани първона-
чални предложения за ремонтни програми през 
следващата година, които включват:
а) диспечерско наименование на производ-
ствената единица;
б) декларирана мощност на производствената 
единица;
в) продължителност на планирания ремонт;
г) предпочитан период на провеждане на 
ремонта и допустими размествания;
3. освен информацията по т. 2 производителите 
на ВЕЦ с инсталирана мощност, по-голяма от 
40 MW, изпращат на оператора на електропре-
носната мрежа и информация за:
а) прогнозите за хидроложката обезпеченост, 
наличните и очакваните водни количества във 
водоемите;
б) техническите ограничения при каскадна 
работа на ВЕЦ;
в) спазването на изискванията за комплексно 
използване на водите;
4. по критерий за максимална надеждност и 
равномерна месечна адекватност операторът на 
електропреносната мрежа съставя предварителна 
програма за разполагаемост и предварителна 
програма за престоите на производствените аг-
регати на основата на направените обосновани 
предложения, като отчита изискванията на:
а) прогнозното потребление в страната;
б) дългосрочните договори за покупка/про-
дажба на електроенергия;
в) необходимия студен резерв и резерви за 
първично, за вторично и за третично регулиране;
5. операторът на електропреносната мрежа 
представя на производителите, ползватели на 
преносната мрежа, предварителната програма за 
разполагаемост и предварителната програма за 
планирани престои до 15 октомври на текущата 
календарна година;
6. операторът на електропреносната мрежа 
и засегнатите страни провеждат консултации за 
постигане на договореност в случаите, когато 
не е възможно приемането на първоначалното 
предложение;
7. когато не може да бъде постигнато съгла-
сие, операторът на електропреносната мрежа 
има право да определи съответните периоди на 
престой, като изхожда от изискванията по т. 4;
8. операторът на електропреносната мрежа 
изготвя програма за общата разполагаемост и 
окончателната ремонтна програма до 15 ноември 
на текущата година и я изпраща на производи-
телите на електроенергия;
9. операторът на електропреносната мрежа 
предоставя на министъра на икономиката и 
енергетиката прогнозни данни за излишък/
недостиг на разполагаемост в страната през 
отделните месеци на следващата година в срок 
до 30 ноември на текущата година.
Чл. 83. Краткосрочните престои за ремонти 
на производствените агрегати трябва да бъдат 
планирани като процент от разполагаемостта през 
годината, без да се регламентира предварително 
периодът на тяхното провеждане в годишния 
план. Конкретният период за провеждане на 
краткосрочния престой се определя чрез пода-
ване на писмена заявка от производителите до 
ЕСО в съответствие с изискванията на Наредба 
№ РД-16-57 от 2008 г. за дейността на операто-
рите на електроенергийната система и на раз-
пределителните мрежи, както и на оперативния 
дежурен персонал от електроенергийните обекти 
и електрическите уредби на потребителите (ДВ, 
бр. 17 от 2008 г.) и съответното разрешение, да-
дено от оператора на електропреносната мрежа. 
Освен техническите условия заявката трябва 
да съдържа декларация на производителя за 
условията на балансиране на компрометирани 
графици за доставка за времето на престоя: от 
собствен резерв, от балансиращия пазар, от 
друг доставчик или смесено. Липсата на такава 
декларация превръща престоя в принудителен.
Чл. 84. Процедурата при принудителни прес-
тои на генериращи блокове е, както следва:
1. в случаите, когато производственият агре-
гат принудително излиза от работа, съответният 
производител трябва незабавно да информира 
оператора на електропреносната мрежа за съ-
битието;